ด่วน! บอร์ด TMB ไฟเขียวขาย “บลจ.ทหารไทย” ให้ “พรูเด็นเชียล” จ่อบุ๊คกำไรก้อนโต
ด่วน! บอร์ด TMB ไฟเขียวขาย "บลจ.ทหารไทย" ให้ "พรูเด็นเชียล" จ่อบุ๊คกำไรก้อนโต
25 ก.ค. 2561

ธนาคารทหารไทยจำกัด (มหาชน) หรือ TMB เปิดเผยว่า ธนาคารได้เข้าทำสัญญากับ บริษัท พรูเด็นเชียล คอร์ปอเรขั่น เอเชีย จำกัด (พีซีเอแอล) โดยมีวัตถุประสงค์เพื่อเข้าเป็นหุ้นส่วนทางธุรกิจกับ อีสท์ปริง อินเวสต์เมนทส์(สิงคโปร์) จำกัด (อีสสปริง)ซึ่งเป็นบริษัทลูกที่พีซีเอแอลถือหุ้นทั้งหมด โดยทางอ้อม
สำหรับธุรกิจที่เกี่ยวข้องกับบริษัทหลักทรัพย์จัดการกองทุน ทหารไทย จำกัด (บลจ.ทหารไทย)โดยภายใต้สัญญาดังกล่าว ธนาคารตกลงที่จะขายหุ้นของ บลจ.ทหารไทยคิดเป็นร้อยละ 65 ให้แก่พีซีแอล รวมทั้งตกลงที่จะขายหุ้นในบลจ.ทหารไทยส่วนที่เหลือทั้งหมดอีกร้อยละ 35 ให้แก่พีซีแอลในอนาคตตามเงื่อนไขและข้อกำหนดที่ระบุไว้ในสัญญา
ทั้งนี้การซื้อขายหุ้นตามสัญญาดังกล่าจะอยู่ภายใต้เงื่อนไขข้อบังคับก่อน โดยเงื่อนไขดังกล่าวเป็นเงื่อนไขที่ใช้กันโดยทั่วไปกับสัญญาประเภทเดียวกับสัญญาซื้อขายหุ้นนี้ซึ่งรวมถึงการได้รับอนุมัติจากหน่วยงานที่เกี่ยวข้อง
อย่างไรก็ตาม บลจ.ทหารไทยยังเป็นหนึ่งในบริษัทหลักทรัพย์จัดการกองทุนที่นำเสนอผลิตภัฑณ์การลงทุนที่มีคุณภาพให้กับลูกค้าของธนาคารร่วมกับบริษัทจัดการหลักทรัพย์อื่นๆ ตามปกติ
ทั้งนี้การเข้าเป็นหุ้นส่วนทางธุรกิจกับอีสท์สปริง ซึ่งได้รางวัล เอเชีย ฟันด์ เฮาส์ แห่งปี จาก เอเชียนอินเวสเตอร์ จะช่วยเพิ่มศักยภาพของบลจ.ทหารไทย และยังเป็นการสนับสนุนกลยุทธ์การขายกองทุนแบบเปิดให้สามารถนำเสนอผลิตภัณฑ์การลงทุนที่ดีเยี่ยมให้กับลูกค้าธนาคารได้มากยิ่งขึ้น
ขณะเดียวกันธนาคารได้แต่งตั้งที่ปรึกษาทางการเงินจากธนาคารแห่งสหรัฐอเมริกาเมอริลล์ ลินซ์ และธนาคารไอเอ็นซี และที่ปรึกษาทางกฎหมายจากบริษัท อัลเลน แอนด์ โอเวอรี่ ร่วมให้ความเห็นในการกำหนดเงื่อนไขและข้อตกลงต่างๆ ตลอดการเจรจาสัญญา
อย่างไรดีในขณะนี้ยังไม่มีการเปิดเผยถึงมูลค่าของรายการดังกล่าวว่ามีขนาดเท่าใด แต่มีการคาดการณ์ว่า TMB จะสามารถรับรู้รายได้พิเศษดังกล่าวในไตรมาส 3/61
อนึ่งบลจ.ทหารไทย (TMBAM) เปิดเผยว่า บริษัทตั้งเป้าปี 62 มีมูลค่าทรัพย์สินสุทธิ (AUM) แตะ 5 แสนล้านบาท จากปัจจุบันอยู่ที่ 4.2 แสนล้านบาท โดยมีแผนออกกองทุนใหม่อย่างต่อเนื่องเพื่อให้ครอบคลุมและตอบสนองความต้องการอย่างครบถ้วน อีกทั้งเชื่อว่ากองทุน Global Income Fund และ Property Income Plus จะเป็นตัวขับเคลื่อนสำคัญให้เติบโตอย่างก้าวกระโดด
ปีนี้บริษัทมีแผนเปิดเสนอขายหน่วยลงทุนครั้งแรก (IPO) ในกองทุนใหม่เพื่อลงทุนในอินเดียราวเดือนมิ.ย. 61 มูลค่าเริ่มต้น 2 พันล้านบาท โดยเชื่อว่าอินเดียมีโอกาสที่ดีในอีก 10 ปีข้างหน้า เนื่องจากมีเศรษฐกิจขนาดใหญ่ประกอบกับมีอัตราการเติบโตทางเศรษฐกิจอีกพอสมควร
ด้านราคาหุ้น TMB ภาพรวมยังเป็นขาลงมาเกือบ 5 เดือน โดยนับตั้งแต่ต้นเดือนก.พ.61ราคาหุ้นยืนที่ระดับ 3.00 บาท จนถึงล่าสุดวันนี้ (25ก.ค.) ราคาหุ้นปิดที่ระดับ 2.24 บาท หรือลดลงเกือบ 34%